《贺陈毓瑞周年花甲四首 其一》
清代·祝书根

橐笔当年共苦辛，又更拳乱廿馀春。我缘衣食贫兼病，君有文馀屈亦伸。

且喜善人绵后泽，不虞妒妇阻前津。从知守道唯精一，未学陈思赋感甄。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。